cyanic-selkie/wikianc huggingface dataset:
Adrien Rabiot
Seurajoukkueura
Rabiot edusti Paris Saint-Germainia vuoteen 2019 saakka. Hän siirtyi kesällä 2019 italialaisseura Juventukseen. Ensimmäisellä Italian-kaudellaan hän voitti liigamestaruuden ja toisella Italian cupin. Kaudella 2019–2020 hän pelasi 28 Serie A -ottelua ja teki niissä yhden maalin. Seuraavalla kaudella hän pelasi Serie A:ssa 34 ottelua ja teki niissä neljä maalia. Kaudella 2021–2022 hän pelasi Serie A:ssa 32 ottelua. Hän on pelannut Juventuksessa syyskauden 2022 jälkeen Mestarien liigassa 24 ottelua ja tehnyt kolme maalia: maaliskuussa 2021 toisessa neljännesvälierässä FC Portoa vastaan hän teki jatkoaikamaalin, mikä ei kuitenkaan riittänyt joukkueelle jatkopaikkaan, ja syksyllä 2022 hän teki alkulohkossa kaksi maalia kotiottelussa Maccabi Haifaa vastaan.
Maajoukkueura
Rabiot on edustanut käytännössä kaikkia Ranskan nuorten maajoukkueita alle 21-vuotiaiden maajoukkueeseen saakka. Ranskan A-maajoukkueessa hän pelasi ensimmäisen kerran marraskuussa 2016 ystävyysottelussa Norsunluurannikkoa vastaan. Vuoden 2022 loppuun mennessä hän pelannut 35 maaottelua, joista yhdeksän on kuulunut MM-karsintoihin ja yhdeksän Kansojen liigaan. Kesällä 2021 pelatuissa EM-kilpailuissa hän pelasi joukkueensa kaikki neljä ottelua, joista kolmessa hän oli avauskokoonpanossa. MM-kilpailuissa 2022 hän pelasi kuusi ottelua, joista viisi avauskokoonpanossa. Hän teki maalin alkulohkopelissä Australiaa vastaan. Tappiollisessa loppuottelussa Argentiinaa vastaan hän tuli jatkoajalla vaihtoon.
Ladislav Kupkovič
Ladislav Karol Kupkovič (17. maaliskuuta 1936 – 15. kesäkuuta 2016 Hannover) oli slovakialainen säveltäjä, viulisti ja kapellimestari. Hänen sävellyksiinsä kuuluu muun muassa 312-SL / 723 (1978) kahdelle harmonikalle ja harmonikkakonsertto (1980).
Kupkovič syntyi Bratislavassa ja opiskeli siellä viulunsoittoa ja orkesterin johtamista. Vuosina 1960–1965 hän toimi viulistina Slovakian filharmonisessa orkesterissa. Vuonna 1971 Kupkovič johti Karlheinz Stockhausenin Mixturin ensiesityksen.
Antonov
pienoiskuva|Antonov An-225. pienoiskuva|[[Ukraine International Airlinesin Antonov An-148.]] pienoiskuva|[[Antonov An-158.]] Antonov State Enterprise on ukrainalainen lentokonesuunnittelu- ja valmistusyhtiö, jonka Oleg Konstantinovitš Antonov (1906-1984) perusti vuonna 1946. Raskaita Antonovin An-124 "Ruslan" -kuljetuskoneita käytetään muun muassa YK- ja Nato-johtoisten rauhanturvaoperaatioiden tukemiseen.
Antonov-kuljetuskoneita on sotilaskäytössä Venäjän ja Ukrainan sekä useiden Afrikan maiden asevoimien lisäksi muun muassa Kiinan Kansan vapautusarmeijan ilmavoimilla ja laivastolla.
Talvella 2021-2022 Antonov esitteli uuden rahtikoneensa Antonov An-178 ensimmäistä konetta, jota mallia Ukrainan hallitus oli tilannut aluksi kolmen kappaleen koe-erän. Maaliskuussa 2022 Venäjä tulitti osana hyökkäyssotaansa tykistöllä Antonovin lentokonetehdasta.
Edistyksellinen kansanpuolue
thumb|right|240px|Puolueen logo Edistyksellinen kansanpuolue on toinen Liechtensteinin kahdesta suuresta puolueesta. Se on maapäivien suurin puolue 12 paikalla 25:stä, ja pääministeri Otmar Hasler tulee FBP:stä.
Konservatiivipuolue FBP pohjaa näkemyksensä kristilliseen maailmankatsomukseen ja pitää tärkeänä monarkian samoin kuin vapaan, sosiaalisen ja demokraattisen oikeusvaltion säilyttämistä koko kansan hyvinvoinnin takaamiseksi. Puolue katsoo tavoitteekseen myös eri kansanryhmien saamisen kiinnostuneemmaksi poliittisesta toiminnasta. FBP:n tavoitteena on myös saada kaikkiin virkoihin vähintään kolmasosa naisia ja kolmasosa miehiä sukupuolten tasa-arvon turvaamiseksi.
FBP perustettiin 1918 vastapainoksi vastaperustetulle liberaali-konservatiiviselle kristillis-sosialistiselle kansanpuolueelle ja toteutti vanhoillis-konservatiivista politiikkaa. FBP on johtanut hallitusta 1928–1970, 1974–1978, 1993 ja 2001–2005 absoluuttisella enemmistöllä maapäivillä. Vuoden 2005 maapäivävaaleissa puolue menetti absoluuttisen enemmistön, mutta säilyi suurimpana puolueena ja Otmar Hasler sai jatkaa pääministerinä.
Suomen ympäristöopisto SYKLI
Suomen ympäristöopisto SYKLI on valtakunnallinen ammatillinen erikoisoppilaitos, jonka omistavat TTS Työtehoseura Hyvinkään-Riihimäen Seudun Ammattikoulutussäätiö, Palvelualojen ammattiliitto PAM sekä Ympäristöteollisuus ja -palvelut YTP ry. Syklin perustehtävänä on osaamisen vahvistaminen ja toiminnan parantaminen kestävän kehityksen tavoitteiden mukaisesti. Oppilaitoksen toimipaikat sijaitsevat Riihimäellä ja Helsingissä.
Nippur
thumb|right|220px|Nippurin kartta savitaulussa, korostukset ja tekstit nykyajalta.
Sumerilaisen mytologian mukaan Nippur oli jumala Enlilin koti ja paikka jossa tämä loi ihmisen. . Niinpä kaupunkiin viitatiin monesti nimellä EN.LÍLKI, "Enlilin kaupunki". Nippurin Enlilin temppeli oli E.KUR, "vuoritalo". Nippurissa oli myös Inannan temppeli.
Nippur oli esidynastisella Uruk-kaudella suuri kaupunki ja merkittävä keskus ennen kuin Uruk kasvoi mahtiinsa. Ehkä tämän takia Nippuria pidettiin pyhänä ja myöhemmät Sumerin ja Babylonian kuninkaat saattoivat kruunauttaa itsensä Nippurissa. On löydetty muinainen savitaulu, jossa on Nippurin luonnosmainen kartta.
Bound (vuoden 1996 elokuva)
Bound on yhdysvaltalainen vuonna 1996 ensi-iltansa saanut neo noir -elokuva.
Nippur
Nippurista on löydetty esidynastiselta ajalta peräisin olevia polttohautauksia sekä Susan ja Egeanmeren keramiikkaa muistuttavia saviastioita.
Bound (vuoden 1996 elokuva)
Tausta
Wachowskit olivat aiemmin olleet mukana käsikirjoittamassa Ammattitappajat-elokuvaa. He eivät olleet tyytyväisiä versioon, jollaiseksi tuottaja Dino De Laurentiis oli heidän myymänsä tekstin uudelleen kirjoituttanut ja Richard Donner ohjannut. Elokuva kuitenkin myi niin hyvin, että De Laurentiis antoi veljeksille uuden mahdollisuuden. Larry ja Andy Wachowski puolestaan halusivat ja saivat tällä kertaa ohjata käsikirjoituksensa itse. Bound tehtiin pienellä budjetilla, eikä se tuottanut kovin hyvin. Elokuva vakuutti kuitenkin studion siitä, että Wachowskit tietävät, mitä tekevät, ja he pääsivät ohjaamaan itse myös seuraavan elokuvansa Matrixin.
Vastaanotto Suomessa
Arviossaan Helsingin Sanomien Helena Ylänen luki elokuvan käsikirjoittaja-ohjaajat Larry ja Andy Wachowskin samaan koulukuntaan Coenin veljesten, Quentin Tarantinon ja Robert Rodriquesin kanssa. Hän näki yhtäläisyyksiksi kertomisen halun ja kyvyn sekä ylimalkaisen suhtautumisen väkivaltaan. Elokuva perustuu 1940-luvun film noirin konventioille. Yläsen mukaan elokuvan kaksi keskeistä päähenkilöä, kaksi lesboa, on piirretty niin terävästi, että siihen sisältyy jo pisara todellisuuttakin. Suomessa ensi-iltavuonna 1997 Boundin näki elokuvissa 7600 katsojaa.
Merkitys
Ilmestyessään neo noir -elokuvaa ei James Robert Douglasin vuonna 2021 the Guardianiin kirjoittaman arvion mukaan voinut olla vertaamatta aikansa eroottisiin trillereihin kuten vuonna 1992 ilmestyneeseen Basic Instinct – Vaiston varassa. Douglasin mukaan Boundista kuitenkin puuttuivat aiemmille tyypilliset (vaikkakin toisinaan niissä itsetietoiset) naisvihamieliset piirteet. Hän näki Boundin pakotarinan sisältävän jo Wachowskien seuraavien elokuvien keskeiset teemat.
Tarina
Elokuva kertoo Caesar nimisen ailahtelevaisen, väkivaltaisen mafioson (Joe Pantoliano), Violet nimisestä uhkeasta ja seksikkäästä tyttöystävästä (Jennifer Tilly). Violet keksii keinon miten päästä irti häntä parittavasta mafianousukas "poikaystävästään". Tukalasta tilanteesta vapautuakseen Violet käyttää apurinaan (Gina Gershon) näyttelemää Corky-nimistä juuri vankilasta vapautunutta naisrikollista, jonka hän saa ihastumaan itseensä ja hyväksymään siten riskialttiin suunnitelman 2 miljoonan dollarin varastamisesta mafialta. Caesaria on tarkoitus käyttää syntipukkina.
Adrián Escudero
Adrián Escudero García (24. marraskuuta 1927 Madrid, Espanja – 7. maaliskuuta 2011) oli espanjalainen jalkapalloilija.
Escudero oli Espanjan pääsarjassa pelaavan Atlético Madridin kaikkien aikojen paras maalintekijä. Atlético hankki Escuderon riveihinsä joulukuussa 1945 piiritasolla pelanneesta Mediodían joukkueesta. Nuori pelaaja tottui menestykseen suhteellisen varhain Atléticon voittaessa liigamestaruuden kaksi kertaa peräkkäin vuosina 1950 ja 1951. Kaudella 1951–1952 Atléticon valmennusporras päätti kokeilla aiemmin vasempana laitahyökkääjänä pelannutta Escuderoa keskushyökkääjän paikalla, minkä seurauksena maalihanat aukesivat lopullisesti. Kaikkiaan Escudero pelasi 287 liigaottelua, joissa hän viimeisteli huikeat 150 maalia. Espanjan cupissa hän teki yhteensä 15 täysosumaa. Escuderolla oli myös kunnia laukoa seuransa historian 1000. pääsarjamaali maaliskuussa 1953 Celta Vigoa vastaan pelatussa vierasottelussa. Escudero päätti uransa vuonna 1958, minkä jälkeen hän toimi pitkään Atléticon juniorijoukkueiden valmentajana sekä edustusjoukkueen apulaisvalmentajana. Hän erosi Atléticon palveluksesta lopullisesti vuonna 1967 siirtyäkseen Badajozin päävalmentajaksi. Escudero kuoli 83-vuotiaana.
Escudero edusti kansainvälisillä kentillä Espanjaa vain kolme kertaa tehden yhden maaottelumaalin.
Escuderon valtti pelaajana oli tasainen suoritusvarmuus ja huikea maalimäärä kertyikin vähitellen 13-vuotisen liigauran aikana. Siksi ei olekaan kovin yllättävää, että hän ei yhtenäkään kautena saanut nimiinsä Espanjan liigan maalikuninkuutta. Lisäksi kilpailu parhaan maalintekijän tittelistä oli noina aikoina kovaa. Escuderon kilpakumppaneita kun olivat kansallisen pääsarjan kaikkien aikojen paras maalintekijä Zarra sekä argentiinalaislegenda Alfredo Di Stéfano.
Charlotte Church
Charlotte Church (s. 21. helmikuuta 1986 Cardiff, Wales, Yhdistynyt kuningaskunta) on walesilainen näyttelijä ja laulaja. Hän esiintyi ensimmäisen kerran televisiossa vuonna 1997 osallistuttuaan The Big Big Talent Show -kilpailuun ollessaan 11-vuotias. Vuonna 1999 hän vieraili yhden jakson verran englantilaisessa televisiosarjassa Sydämen asialla. Vuonna 2003 hän myös näytteli elokuvassa Perhe on Pop. Church on juontanut myös omaa show’ta vuosina 2006–2007.
Vuonna 2012 Rupert Murdochin omistama News of the World -lehti joutui maksamaan Churchille ja hänen perheelleen punnan korvauksen kuunneltuaan heidän puhelimensa viestejä. Hänen viestejään oli kuunneltu jo 2002 jolloin hän oli 16-vuotias.
Churchilla on kaksi lasta ex-miehensä Gavin Hensonin kanssa. Kesäkuussa 2017 Church ja hänen nykyinen miehensä muusikko Johnny Powell ilmoittivat, että Church oli menettänyt vauvan jota oli odottanut ja joka olisi ollut Churchin kolmas.
Kuvan lomitus
frame|Gif-animaatio lomitetun kuvan muodostuksesta Kuvan lomitus tarkoittaa televisioissa ja näyttölaitteissa käytettyä kuvan esitys- ja siirtotekniikkaa, jolla pyritään vähentämään televisiokuvan välkkymistä ja samalla säilyttämään kuvan resoluutio kasvattamatta videosignaalin kaistaleveyttä. Tästä syystä myös standardit, jotka määrittelevät televisioiden ja näyttöjen liitännöissä käytettäviä videosignaaleja, sisältävät myös lomitetun kuvan. Litteät LED- ja plasmatekniikkaan perustuvat televisiot ja tietokoneen näytöt eivät kuitenkaan tarvitse lomittelua, koska niissä kuva ei erilaisen tekniikan takia tavallisesti välky vaikka kuvataajuus olisi alhainenkin. Muille kuin kuvaputkinäytöille – esimerkiksi juuri litteille televisioille – lomittamaton kuva soveltuu paljon paremmin kuin lomitettu kuva. Tällaiset näytöt sisältävät siksi elektroniikan, joka pyrkii poistamaan lomituksen vaikutuksen lomiteltua signaalia näytettäessä.
Lomitettu kuva
Analogisissa PAL-järjestelmän televisioissa lähetyksen kuvataajuus on 25 Hz eli 25 kuvaa sekunnissa. Jos kuva piirtyy kuvaputkelle suoraan tällä nopeudella, se välkkyy häiritsevästi. Silmän ominaisuuksien vuoksi katsoja ei kuitenkaan havaitse vilkkumista yhtä voimakkaasti, jos kuva esitetään lomiteltuna.
Lomitus toimii hyvin vain katsottaessa kuvaputkitelevisioilla tavanomaista televisiolähetettä. Tietokoneen kuvaputkimonitoreilla sekä nestekide-, DLP- ja plasmanäytöillä lomitus on poistettava tai liike näyttää rikkinäiseltä. Lomituksen poistoon on kehitetty joukko algoritmeja, joissa yhdistellään signaaleja sekä peräkkäisistä kentistä, että vierekkäisistä juovista. Näin pyritään saavuttamaan mahdollisimman hyvä liikkeentoisto ja kuvan resoluutio mahdollisimman vähin kuvavirhein. Kuvainformaatiota ei lomituksen poistossa menetetä, mutta näin syntynyt näennäisprogressiivinen kuva ei kuitenkaan vastaa täysin jo alun perin lomittelematonta kuvaa.
Lomittamaton eli progressiivinen kuva on televisioissa ja näyttöpäätteissä käytetty kuvanesitystekniikka, jossa kuvan kaikki juovat piirretään ruudulle peräkkäin järjestyksessä.
Lomittamaton kuva
Lomittamaton eli progressiivinen kuva sisältää koko kuvan juova juovalta suoraan yhdessä kentässä eikä parillisia ja parittomia vaakajuovia kahdessa vuorottelevassa kentässä (eli puolikuvassa).
Normaali analoginen televisio esittää kuvan lomitettuna. PAL-materiaalin lomitettu kuva sisältää 25 Hz:n kuvataajuudella (fps, frames per second) 50 puolikuvaa sekunnissa. Progressiivisessa kuvassa sitä vastoin jokainen kenttä sisältää täyskuvan. Siten jos alkuperäinen kuvamateriaali sisältää vain 25 kuvaa sekunnissa, niin progressiivisen kuvan vaatimaan 50 Hz kuvataajuuteen pääsemiseksi kuvataajuutta on keinotekoisesti nostettava kuvankäsittelyn menetelmin, esimerkiksi interpoloimalla. Monet DVD-soittimet osaavat tuottaa lomittamatonta kuvaa. Tätä toimintoa kutsutaan yleensä nimellä peräkkäispyyhkäisy (englanniksi Progressive Scan). Joillain DVD-levyillä kuva on jo valmiiksi lomittamaton. HDTV:ssä voidaan käyttää myös lomittamatonta kuvaa lähetyksissä.
Munuaisvaltimo
thumb|180px|Munuaisen rakenne ja osat 1. [[Munuaispyramidi<BR> 2. Viejäsuoni<BR> 3. Munuaisvaltimo<BR> 4. Munuaislaskimo<BR> 5. Munuaisportti<BR> 6. Munuaisallas<BR> 7. Virtsanjohdin<BR> 8. Minor calyx<BR> 9. Munuaiskotelo<BR> 10. Inferior renal capsule<BR> 11. Superior renal capsule<BR> 12. Tuojasuoni<BR> 13. Nefroni<BR> 14. Minor calyx<BR> 15. Major calyx<BR> 16. Munuaisnysty<BR> 17. Renal column ]] Munuaisvaltimot ovat verisuonia, jotka lähtevät vatsa-aortasta heti ylemmän suolilievevaltimon alapuolelta ja jotka vievät hapekasta verta molempiin munuaisiin. Ne kulkevat munuaisten sisään munuaisportin kautta. Ihmisen ollessa lepotilassa noin neljäs- viidesosa aortassa kulkevasta verestä menee munuaisiin, joten munuaislaskimot ovat sen mukaisesti suuria verisuonia. Munuaisvaltimon vuoto on suurin piirtein yhtä vaarallinen kuin aortassa tapahtuva vuoto.
Mikko Laine (jääkiekkoilija, 1990)
Mikko Laine (s. 23. maaliskuuta 1990 Piikkiö) on suomalainen jääkiekkoilija, joka pelaa Mestis-joukkue TuTossa. Hän on pelipaikaltaan oikea laitahyökkääjä ja laukoo oikealta.
Seuraura
Laine on Turun Palloseuran kasvatti. Hän oli kaudella 2006–2007 seuran B-nuorten paras maalintekijä 17 osumallaan. Hän voitti kauden päätteeksi SM-hopeaa. Kaudella 2008–2009 Laine oli TPS:n A-nuorten toiseksi paras pistemies ja maalintekijä tehopistein 18+17=35. Kevään 2009 pudotuspeleissä hän jakoi neljällä osumallaan joukkueen maalipörssin voiton Markus Palmrothin kanssa ja voitti kauden päätteeksi A-nuorten SM-hopeaa.
Kaudeksi 2009–2010 Laine suunnitteli siirtymistä Pohjois-Amerikan yliopistosarjoihin, mutta hän päätti jäädä TPS:ään, jonka SM-liigajoukkueessa Laine esiintyi pirteästi syksyn 2009 harjoitusotteluissa. Kauden 2009–2010 kynnyksellä hän teki seuran kanssa vuoden mittaisen liigasopimuksen. Laine teki SM-liigadebyyttinsä kauden avauskierroksella 10. syyskuuta 2009 vieraissa Hämeenlinnan Pallokerhoa vastaan. Hän sai ottelussa jääaikaa 11.05 minuuttia. Laine pelasi kauden aikana kaikkiaan kuusi SM-liigaottelua ilman tehopisteitä. Hän pelasi suurimman osan kaudestaan Mestiksessä, jossa Laine pelasi alle 20-vuotiaiden maajoukkueessa ja TuTo Hockeyssa yhteensä 29 runkosarjaottelua tehopistein 5+7=12. Syyskauden hän vietti lähinnä TPS:n A-nuorissa ja nuorten maajoukkueessa. Joulukuussa 2009 Laine siirtyi lainalle TuToon, jossa vastuu jäi kuitenkin lopulta huomattavasti vähäisemmäksi kuin alle 20-vuotiaiden maajoukkueessa. Toukokuussa 2010 hän teki vuoden mittaisen jatkosopimuksen TPS:n kanssa.
Laine pelasi alkukaudella 2010–2011 TPS:n liigajoukkuessa kolme SM-liigaottelua ja oli joukkueen mukana lähes koko European Trophy -turnauksen ajan. Lokakuussa 2010 hän siirtyi kahden ottelun lainalle KooKoohon ja marraskuussa loppukaudeksi lainalle Mikkelin Jukureihin. Laine palasi kuitenkin kevätkaudella TPS:n vahvuuteen, mutta hän jäi kuitenkin hyvin pieneen rooliin ja teki kauden aikana SM-liigassa kaikkiaan 14 runkosarjaottelussa yhden syöttöpisteen. Huhtikuussa 2011 Laine teki vuoden mittaisen jatkosopimuksen TPS:n kanssa.
Myös kausi 2011–2012 Laineella eteni suurimmaksi osaksi Mestiksessä, mutta tällä kertaa Lempäälän Kisan riveissä. Hän siirtyi joukkueeseen joulutaukoon asti kestäneellä lainasopimuksella marraskuussa 2011 ja jatkoi sen päätyttyä sitä tammikuun 2012 loppuun. Laine pelasi kauden aikana TPS:ssä taas pienessä roolissa tehden kymmenessä runkosarjaottelussa yhden maalin, joka syntyi 11. lokakuuta 2011 ylivoimalla vieraissa Oulun Kärppiä vastaan.
Kaudeksi 2012–2013 Laine palasi vuoden mittaisella sopimuksella Jukureihin. Hän oli tehopistein 14+18=32 joukkueen kolmanneksi paras maalintekijä Toni Hyvärisen kanssa sekä neljänneksi paras pistemies. Laine voitti kauden päätteeksi Mestiksen mestaruuden, mutta Jukurit kuitenkin hävisi liigakarsinnoissa Tampereen Ilvekselle otteluvoitoin 4–1. Veikkaus palkitsi Laineen Jukureiden parhaana pelaajana Kultainen kypärä-kilpailussa. Laine valittiin myös Pohjoisen joukkueeseen Mestis Hockey Dayn tähdistöotteluun. Kaudella 2013–2014 Laine oli 14 osumallaan Jukureiden toiseksi paras maalintekijä Niko Laakkosen jälkeen. Hän voitti kauden päätteeksi Mestis-hopeaa.
Laine palasi kaudeksi 2014–2015 vuoden mittaisella sopimuksella TUTOon. Kevään 2015 pudotuspeleissä hän jakoi neljällä osumallaan joukkueen sisäisen maalipörssin voiton Aki Keinäsen ja Jere Laineen kanssa. Kaudella 2015–2016 Laine oli TUTOn toiseksi paras pistemies Jasper Lindstenin jälkeen ja toiseksi paras maalintekijä Topi Taavitsaisen jälkeen tehopistein 15+20=35. Kaudella 2016–2017 hän oli tehoilla 22+16=38 joukkueen paras maalintekijä ja toiseksi paras pistemies Aki Keinäsen jälkeen. Laine sijoittui koko Mestiksen maalipörssissä kuudenneksi.
Elokuussa 2017 Laine siirtyi syyskuun loppuun asti kestävällä try-out -sopimuksella SM-liigajoukkue Vaasan Sportiin. Juuri ennen koejaksonsa päättymistä hän sai joukkueeseen loppukauden 2017–2018 kattavan ja yhden optiovuoden sisältävän jatkosopimuksen. Elokuussa 2018 Laine siirtyi try-outille Pelicansiin, kun joukkue kärsi Pitsiturnauksen kynnyksellä useista loukkaantumisista. Hän sai Pelicansiin kauden 2018–2019 kattavan jatkosopimuksen. Laine jäi joukkueessa varsin pieneen rooliin ja haki kauden aikana pelintuntumaa myös yhteensä 17 ottelun verran Mestis-joukkue Heinolan Peliitoista, jossa Laine teki tehot 9+12=21.
Kauden 2019–2020 kynnyksellä, syyskuussa 2019 Laine palasi vuoden mittaisella sopimuksella TUTOn Mestis-joukkueeseen. Helmikuussa 2020 seura lainasi hänet yhden ottelun ajaksi TPS:n SM-liigajoukkueeseen, kun joukkueesta oli sivussa mm. Suomen maajoukkueen mukana ollut Lauri Pajuniemi. Siirtorajan kynnyksellä Laineelle avautui mahdollisuus siirtyä ulkomaille ja hän siirtyi loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Joukkuetta valmensi Laineelle Sportista tuttu Tomek Valtonen. Kauden 2020–2021 kynnyksellä, syyskuussa 2020 hän palasi jälleen vuoden mittaisella sopimuksella TUTOon. Laineen sopimukseen sisältyi optio sekä SM-liigaan tai ulkomaille siirtymisestä. Hän jakoi tehoilla 6+8=14 joukkueen sisäisen pistepörssin neljännen sijan Jonne Jantusen ja Mikke Levon kanssa. Pudotuspelien ensimmäisellä kierroksella Laine jakoi TUTOn sisäisen pistepörssin voiton Levon kanssa tehoilla 2+2=4.
Maajoukkueura
Laine on pelannut 21 nuorten ja seitsemän poikien maaottelua.
Helsinki Rugby Club
Helsinki Rugby Club (HRC) on suomalainen rugbyseura Helsingissä. Vuonna 1999 perustettu se on Suomen vanhin ja suurin seura. He pelaavat tällä hetkellä SM-liigassa ja kilpailevat sekä miesten että naisten joukkueiden kanssa XV- ja 7-sarjassa.
Joukkueet, seuran logo ja värit
HRC koostuu kolmesta eri joukkueesta: miesten 1. joukkue ja kehitystiimi, ja naisten joukkue (XV ja 7s).
HRC on käynnistänyt nuoriso-ohjelman ja aloittanut U17-aloittelijoiden joukkueen kehittämään tulevia rugbypelaajia ja myötävaikuttamaan rugbyliikkeen kasvuun Suomessa.
Klubin logossa näkyvät seuran perustamiseen osallistuneet kansallisuudet: Suomi, Ranska, Englanti, Eteläafrikka ja Australia. Seuran värit, sininen ja valkoinen, on otettu Suomen lipusta.
Historia (1999-2019)
Inspiraatio Helsinki Rugby Clubin perustamiseen tuli rugbykeskusteluista Helsingissä Molly Malonen Irish Barissa joidenkin rugbyystävien kesken vuonna 1999. Ensimmäisellä kaudellaan HRC pelasi yhden pelin ja hävisi niukasti Ruotsin edustajajoukkueelle. Vuonna 2000 Helsingin kaupunginvaltuusto myönsi seuralle ensimmäisen virallisen kotipaikkansa Myllypuroon. HRC otti ensimmäisen voittonsa Britannian laivaston alus HMS Sheffieldiä edustavaa joukkuetta vastaan, osallistui ensimmäistä kertaa Stockholm 10's Tournamentiin ja järjesti ensimmäisen Baltic Plate 10s turnauksen.
Seuran ensimmäinen ulkomaankiertue oli Riiassa vuonna 2004. Samana vuonna Suomi pelasi ensimmäisen kotimaansa kansainvälisen pelin, jonka isännöi ja järjesti HRC. HRC osallistui vuonna 2006 käynnistettyyn naisten SM-sarjaan. Vuonna 2008 Baltic Plate Tournament muuttui Midnight Rugby Tournamentiksi ja otti asemansa vuotuisena kesäkuun puolivälin rugbyjuhlana Helsingissä viimeiseen painokseensa vuonna 2019 asti. Vuonna 2009 klubi juhli 10-vuotisjuhliaan Britannian suurlähetystössä.
Ensimmäinen miesten 7-sarjan mestaruus käynnistettiin vuonna 2010, ja HRC voitti kaikkien aikojen ensimmäisen mestaruuden. Vuonna 2011 miesten 7:n joukkue kutsuttiin Moskovaan European 7's Champions Trophylle.
Muutaman vuoden tauon jälkeen HRC palasi naisten mestaruuteen vuonna 2012.
Vuonna 2013 seura järjesti Helsingissä SM-finaalin, joka keräsi (silloin) kaikkien aikojen eniten katsojia suomalaiseen rugby-otteluun.
Yksitoista vuoden kuivuuden jälkeen miehet voittivat XV:n mestaruuden vuonna 2014. Samaan aikaan naisten joukkue eteni finaaliin ensimmäistä kertaa historiassaan ja sijoittui toiseksi. Vuotta myöhemmin, 2015, pöydät kääntyivät, kun HRC naiset juhli ensimmäistä XV-tittelinsä, kun taas miehet hävisivät tittelin finaalissa. Miesten 7:n joukkue voitti 7:n mestaruuden ja HRC:n miesten 2. joukkue voitti Division 1:n.
Kausi 2016 on HRC:n loistavin hetki: seura saavutti ensimmäisen ja ainoan tuplatuplansa, kun sekä miehet että naiset saivat sekä 7:n että XV:n mestaruuden. Miesten 7's joukkue osallistui jälleen Euroopan 7's Champions Trophyyn Pietarissa, Venäjällä.
Vuonna 2017 sekä miehet että naiset saivat takaisin 7:n tittelin ja sijoittuivat mestaruuskilpailuissaan toiseksi. Seura osallistui myös perinteiseen Gent Easter 7s -turnaukseen ja sijoittui miesten ja naisten kilpailuissa toiseksi ja kolmanneksi.
Kausi 2020
COVID-19-pandemiasta huolimatta HRC:llä oli erityisen onnistunut kausi vuonna 2020, ja se saavutti vankan listasyvyyden sekä Big Guns- että Blue Tigers -peleissä. Lyhyen aikataulun ansiosta Big Guns pelasi palaavan valmentajan Jake Pratleyn johdolla voittamattomana koko runkosarjan: OTS Porvoon kanssa tasapelin jälkeen kauden avauksessa 24-24 HRC voitti Jyväskylän (59-10), Turun. Eagles (17-14), Kuopio (79-0), Warriors (27-14) ja Kalev (47-0). Otaniemessä pidetyssä mestaruusfinaalissa HRC voitti Warriorsin lukemin 40-29 ja voitti viidennen mestaruutensa. HRC: n kahdeksas Wertti Bask voitti myös Vuoden pelaaja -palkinnon.
Ensimmäistä kertaa valmentajan Jussi Tammisen johtaman Blue Tigersin vuosi oli positiivinen, ja se tasoitti runkosarjan lopussa Porin kanssa sarjan kärjessä. Division 1 -finaaliottelussa Pori voitti HRC:n 23-5.
HRC naiset aloitti kauden 2020 valmentaja Mikko Aallon johdolla puolustaakseen vuoden 2019 titteliään, mutta avausvoiton jälkeen Jyväskylää vastaan (7-12) he kärsivät tappiot mestaruusehdokkailta Tampereelta (5-46) ja Turku Swansilta (10-24). HRC saavutti runkosarjan kolmannen sijan seuraavien voittojen ansiosta Warriorsia (7-31) ja Kuopiota (26-0) vastaan, mutta tittelikilpailu pysähtyi semifinaalissa Turku Swansia vastaan (7-13).
Kausi 2021
Vuonna 2021 rugbykautta uhkasivat jälleen Suomessa alkuvuodesta voimassa olleet ankarat rajoitukset, jotka estivät seuran jäseniä harjoittelemasta vasta vain yhdeksän viikkoa ennen (jälleen lyhennetyn) kauden alkua. . Osittaisena seurauksena kaikilla kolmella joukkueella oli puute listasyvyydestä, mikä vain paheni kauden edetessä ja loukkaantumisia.
Vahvista Porvoon (45-8), Kuopion (111-0) ja Turun (38-14) voitoista huolimatta Big Guns hävisi kaupunkiderbyn Warriorsia vastaan (7-27) ja joutui käymään välierissä päästäkseen mestaruuteen. . Tultuaan voittoon taistelussa Porvoota vastaan (20-10), Big Guns säilytti kuudennen mestaruusvoittonsa Tampereella järjestetyssä hermotarvefinaalissa Warriorsia vastaan, kun Joonas Baskin myöhäinen rangaistuspotku sinetöi HRC:lle 15-12. Jake Pratley voitti myös Vuoden valmentajan palkinnon.
Vammojen vaivaama Blue Tigers ei voinut toistaa positiivista vuotta 2020, jolloin se päätti runkosarjan Division 1:n viimeisellä sijalla ja putosi Division 2:een seuraavaksi kaudeksi.
HRC naiset astui kaudelle 2021 vahvana titteliehdokkaana voittaen Jyväskylän (36-0), Warriorsin (50-0) ja Turku Swansin (32-5) ja osoittaen pystyvänsä kilpailemaan hallitsevaa mestaria Tamperetta (5-10) vastaan. Huolimatta suuresta voitosta semifinaalissa Turku Swansia vastaan (41-10), HRC jäi mestaruustaistelussa tappiolle sydäntäsärkevän tappion vuoksi viimeisessä uusintaottelussa Tampereelle (7-18). HRC:n utilitiestaustaja Heidi Hennessy voitti Vuoden pelaaja -palkinnon.
Kausi 2022
Kausi 2022 XVs sisälsi täyden aikataulun palaamisen kahden vuoden pandemian jälkeen, ja se alkoi suurella rakenteellisella muutoksella HRC:ssä: Jake Pratley nimitettiin Rugbyn johtajaksi tavoitteena aloittaa uusi sykli kaikille kolmelle seurajoukkueelle.
Kuten muillakin joukkueilla, HRC:llä oli vaikeuksia välikaudella, kun toukokuun loppuun asti kestänyt kylmä esti kotiharjoituskentän käytön Myllypurossa. Runkosarja osoittautui kuitenkin HRC:lle onnistuneeksi, sillä sekä HRC miehet että naiset päätyivät ensimmäiseksi ja pääsivät suoraan Turun mestaruusfinaaliin. Big Guns voitti Warriorsin (45-15) ja sai seitsemännen kansallisen mestaruutensa. HRC naiset päätti mestaruuden kuivuuden ja nousi kärkeen finaalissa Tamperetta vastaan (37-17). Tämä oli toinen kerta, kun seura saavutti tuplavoiton (ensimmäinen sitten vuoden 2016) ja pisin voittoputki miesten joukkueelle.
Vuoden valmentajaksi valittiin Jake Pratley ja Vuoden pelaajaksi Sanna-Kaisa Lintu. Mikko Moilanen saavutti 100. XV-lippinsä HRC:llä.
Kaudet 2020-2021
Vuosina 2020 ja 2021 Suomen 7:n mestaruutta ei järjestetty Suomen urheilua koskevien COVID-19-rajoitusten vuoksi.
Kausi 2022
Kahden vuoden tauon jälkeen 7s-sarja vihdoin tuotiin takaisin vuonna 2022, jolloin sekä HRC miehet että naiset tulivat hallitseviksi mestareiksi omien voittojensa jälkeen vuonna 2019. Miesten valmentajana palasi Mikko Moilanen ja naisten valmentajana Leonardo Fierro.
Miehet päätti sarjan Itä-poolin kärkeen voittaen Lahti 7s:ssä ja Järvenpää 7s:ssä ja toisella sijalla Myyrmäki 7s:ssä. Lopputurnauksessa HRC kohtasi Turku Eaglesin (länsipoolin voittaja) ja Tampereen (pohjoisen poolin voittaja) päätyen toiseksi Turun taakse.
HRC naiset näki huonon onnen vaikuttavan heidän kauteen, koska loukkaantumiset ja Covid-epidemia pakottivat heidät pois kahdesta neljästä sarjan turnauksesta. Joukkue sijoittui toiseksi Valkeakoski 7:ssä ja Tampere 7:ssä, mutta ei osallistunut Järvenpäässä ja Eerikkilässä. HRC sijoittui sarjan kokonaiskilpailussa kolmanneksi, jolloin Tampere vei pokaalin kotiin ja Warriors päätti toiseksi.
2023 kausi
Tämän seurauksena molemmat joukkueet saavuttivat sarjan toisen sijan.
Jalkapallon pelipaikat
thumb|right|200px|Nykyään yleinen 4-4-2-ryhmitys. Maalivahti on merkitty mustalla, puolustajat sinisellä, keskikenttäpelaajat keltaisella ja hyökkääjät punaisella.
Jalkapallon pelipaikat ovat jalkapallojoukkueen pelaajien paikkoja joukkueen kenttäryhmityksessä. Yhdellä joukkueella on 11 pelaajaa kentällä, ellei pelaaja ole saanut ulosajoa. Joukkueella pitää aina olla maalivahti, mutta muuten asetus on vapaa.
Maalivahti
Maalivahdin pääasiallinen tehtävä on estää maalien syntymistä omaan päätyyn, mutta hänellä on tärkeä rooli myös pelin avaamisessa ja puolustajien ohjaamisessa. Maalivahti on ainoa pelaaja, joka saa kentällä koskea palloon käsillään. Hän tekee usein omia harjoitteitaan erillään kenttäpelaajista. Maalivahdit käyttävät nykyään lajia varten suunniteltuja hanskoja, jotka yleistyivät 1950- ja 1960-luvuilla. Tunnettuja jalkapallomaalivahteja ovat muun muassa Neuvostoliittoa edustanut Lev Jašin, englantilainen Gordon Banks, ranskalainen Fabien Barthez, italialainen Gianluigi Buffon, espanjalainen Iker Casillas ja saksalainen Manuel Neuer.
Laitapuolustaja
Laitapuolustajan tehtävänä on puolustaa, vartioida ja katkaista laidan kautta tulevia hyökkäyksiä. Laitapuolustajat myös nousevat mukaan hyökkäyksiin ja voivat jakaa syöttöjä omille keskikenttäpelaajille ja hyökkääjille. Laitapuolustajista usein vasen laitapelaaja on vasenjalkainen ja oikea laitapelaaja oikeajalkainen. Tunnettuja laitapuolustajia ovat esimerkiksi englantilainen Ashley Cole ja brasilialainen Maicon.
Etutoppari
Etutoppari oli vanhanajan jalkapallossa keskuspuolustaja, joka pysyi aina painollisella puolella peliä. Joukkueen etutoppariksi valittiin yleensä iso ja vahva pelaaja, joka jaksoi liikkua koko kentän leveydellä sekä voitti kaksinkamppailuja. Etutoppari oli varsinkin liberopelin suosion aikana merkittävä pelipaikka, mutta linjapuolustuksessa merkitys on vähäisempi.
Raúl Mera
Raúl Ebers Mera Pozzi (s. 14. kesäkuuta 1936 Montevideo) on uruguaylainen aktiiviuransa lopettanut koripalloilija. Hän kilpaili vuoden 1956 kesäolympialaisissa Melbournessa ja kuului pronssia saaneeseen joukkueeseen. Hän osallistui kesäolympialaisiin jälleen vuonna 1960 Roomassa mutta jäi mitaleitta kuuluen kahdeksanneksi sijoittuneeseen joukkueeseen.
Jalkapallon pelipaikat
Libero
Libero on alin puolustaja. Hänellä ei ole tiettyä hyökkäyspelaajaa vartioitavanaan. Sen sijaan liberolla voi olla mahdollisesti pelinrakentajan rooli. Linjapuolustuksessa liberoa ei käytetä. Historian ehkä tunnetuin libero on saksalainen Franz Beckenbauer.
Neiturin kanava
thumb|Neiturin kanavan sulku Neiturin kanava on 980 metriä pitkä, Keiteleen ja Konneveden yhdistävä kanava. Kanava on osa Keiteleen ja Iisveden välistä reittiä, joka rakennettiin vuosina 1918–1926. Reitillä on lisäksi Kiesimän kanava ja Kerkonkosken kanava.
Jalkapallon pelipaikat
Keskikenttäpelaajat
Keskikenttäpelaajat pelaavat puolustajien ja hyökkääjien välissä. Heidän tehtävänsä on osallistua aktiivisesti sekä hyökkäykseen että puolustukseen. On erikseen hyökkääviä ja puolustavia keskikenttäpelaajia. Keskikenttäpelaajat rakentavat peliä ja onnistuvat melko usein itsekin maalinteossa. Tunnettuja keskikenttäpelaajia ovat esimerkiksi argentiinalainen Diego Maradona, joka pelasi hyökkäävänä keskikenttäpelaajana, italialainen Daniele De Rossi, englantilainen Paul Scholes ja suomalainen Jari Litmanen.
Raúl Mera
Mera pelasi Montevideon Club Atlético Stockolmolle.
Kiiltokuva
thumb|Kiiltokuvia joululeivonnaisten koristeena
Neiturin kanava
Kanavan putouskorkeus on 4,00-4,30 metriä, sulun hyötypituus on 35,0 metriä, leveys 7,5 metriä ja suurin aluksen syväys 2,4 metriä. Sulku on itsepalvelukäytössä. Kanavan ylittää seututie 659.
Chennai
Chennai (, vuoteen 1996 Madras) on Tamil Nadun osavaltion pääkaupunki Bengalinlahden rannalla Intiassa. Chennai on Intian kuudenneksi suurin kaupunki, kaupungissa asui neljä miljoonaa ihmistä vuonna 2011 ja sen esikaupunkialueella noin 8 696 010.
Kaupunki on tunnettu muun muassa tamilinkielisestä elokuvateollisuudestaan, Kollywoodista. Kaupunki on kaupan ja teollisuuden keskus, se on Intian suurimpia ja eräs maailman suurimpia teknologiakeskuksia. Kaupunkia kutsutaan "Etelä-Intian portiksi". Monet ulkomaalaiset yritykset ovat ulkoistaneet palvelutoimintojaan ja perustaneet tuotantolaitoksiaan kaupunkiin. Nokialla oli matkapuhelintehdas kaupungin lähistöllä ja tukikeskus. Matkapuhelimen latureita valmistava Salcomp avasi tehtaan kaupunkiin syyskuussa 2007. Kaupungin yliopistollisista oppilaitoksista tunnetuimpiin kuuluu IIT Madras, joka oli vuonna 2020 Intian korkeatasoisin teknillinen korkeakoulu ja kansainvälisesti arvioituna eräs maan kärkiyliopistoista.
Neiturin kanava
Vettä ei johdeta sulkukammioon eikä siitä pois sulkuporteissa olevien avattavien luukkujen kautta, vaan sulun pohjassa olevien tunneleiden kautta. Tätä tekniikkaa käytettäessä sulkukammion vesi ei aaltoile eikä sulun pituussuuntaista virtausta synny. Veden korkeuden muutos myös tapahtuu selvästi nopeammin kuin luukkuperiaatteella toimivissa kanavissa. Samaa periaateratkaisua sovellettiin myöhemmin Saimaan kanavan suursuluissa.
Jalkapallon pelipaikat
Hyökkääjät
Hyökkääjän päätehtävä on tehdä maaleja, eikä hän yleensä puolusta kovin aktiivisesti. Hyökkääjiä on nykyään joukkueessa yleensä vähintään yksi ja korkeintaan kolme, mutta 1800-luvun puolivälissä heitä saattoi olla jopa kahdeksan. Kuuluisia hyökkääjiä ovat esimerkiksi argentiinalainen Lionel Messi, portugalilainen Cristiano Ronaldo, ruotsalainen Zlatan Ibrahimović sekä brasilialaiset Pelé ja Garrincha.
Kiiltokuva
Kiiltokuva on kiiltävälle paperille painettu tai kiiltäväksi lakattu värillinen painokuva, joka on stanssattu kuva-aiheen reunoja myöten ja useimmiten korkopuristettu eli preeglattu siten että reliefi korostaa kuva-aiheen muotoja. Tyypillisesti kiiltokuvat ovat noin tulitikkurasian kokoisia. Yleisiä kiiltokuvien aiheita ovat enkelit, kukat, lapset ja eläimet. Joskus aiheina käytetään osia tunnetuista taideteoksista, esimerkiksi Rafaelin enkeli. Myös populaarikulttuuri on ollut kuvien aiheena, esimerkiksi Disneyn hahmoista on tehty kiiltokuvia.
Liliana Gafencu
Gafencu kuului olympiakultaa voittaneeseen Romanian kahdeksikkoon Atlantassa 1996, Sydneyssä 2000 ja Ateenassa 2004. MM-kilpailuissa hän saavutti kahdeksikossa kultaa 1997 ja 1998 sekä hopeaa 2003. Perämiehettömässä nelosessa hän sai hopeaa 1996 ja oli viides 1998. Pariairokaksikossa hän saavutti pronssia 1997. Nuorten MM-kilpailuissa hän sai perämiehettömässä nelosessa hopeaa 1993 ja pronssia 1992 sekä kahdeksikossa hopeaa 1993.
Neiturin kanava
Kanavareitti kulkee Kymijoen vesistön eri tasoilla sijaitsevien latvavesien poikki. Neiturin ja Kerkonkosken kanavat ovatkin poikkeuksellisia: Kohti latvavesiä kuljettaessa näillä kanavilla laskeudutaan alemmas. Keiteleen pinnan korkeus on noin 99,5 metriä merenpinnan yläpuolella ja Konneveden noin 95,4 metriä.
Kiiltokuva
Kielikuvana kiiltokuva tarkoittaa epätodellisen ihannoivaa sanallista tai kuvallista esitystä jostakin henkilöstä tai asiasta.
Neiturin kanava
Kanavaa rakennettaessa rakennettiin myös asunnot kanavakasöörille ja muille työntekijöille. Maailmantilanteen epävarmuuden vuoksi kanavan molemmille puolille kaivettiin puolustusvallihautoja, jotka ovat yhä näkyvissä.
Kiiltokuva
Historiaa
Kiiltokuvia alettiin painaa 1800-luvun keskivaiheilla monivärisen kivipainotekniikan kehityksen myötä. Niiden synnynmaaksi arvellaan Saksaa. Vanhimmissa kiiltokuvissa on kukka-aiheita, kuten lemmikkiseppeleen ympäröivät, toisiaan puristavat kädet. 1870-luvulla alettiin suosia aiheina lapsia ja lapsenhahmoisia enkeleitä sekä lemmikkieläimiä. Vuosisadan lopulla yleistyivät tunnettujen tarinoiden aiheet, kuten Robinson Crusoe.
Neiturin kanava
Kanavan liikenne ei ollut yhtä vilkasta kuin aiempien kanavien, sillä maantiet alkoivat kehittyä ja viedä liikennettä. Kanavaa käytettiin pääasiassa puutavaran kuljetukseen.
Kiiltokuva
Historiaa
Kiiltokuvia käytettiin ensin leike- ja päiväkirjojen koristeina. Kiiltokuvat liittyivät myös muistokirjan pitoon: ystävän muistokirjaan kirjoitetun ”värssyn” kuvitukseksi piti luovuttaa yksi kiiltokuva. Silkkinauhaan ripustettuja kiiltokuvia käytettiin kirjanmerkkinä. Jouluisin niitä käytettiin kuusenkoristeina joko sellaisenaan tai koristekaramellin kääreeseen liimattuna.
Clayman
Clayman on ruotsalaisen metalliyhtye In Flamesin albumi vuodelta 2000. Se julkaistiin Nuclear Blast -levymerkillä. Levy kestää noin 44 minuuttia. Levyn nimikkokappale kertoo Anders Fridénin mukaan hänestä itsestään. Kuuntelija voi huomata levyn sanoituksista masennukseen viittaavia elementtejä. Levyllä on kaksi In Flamesin klassikkokappaletta: ”Only for the Weak” ja ”Pinball Map”.
Kiiltokuva
Historiaa
1900-luvun lapset saattoivat välitunneilla ja vapaa-aikoinaan harrastaa kiiltokuvien vaihtamisleikkiä, jossa kouluvihon kahtia taitettujen lehtien sisällä säilytettiin kussakin yhtä kiiltokuvaa. Arvonnan kaltaisessa vaihtoleikissä piti osoittaa mistä lokerosta haluaa luovuttamansa kiiltokuvan tilalle toisen. Vihon yksi lokero saattoi olla kuvaton ”kassa”, jonka osuessa kohdalle menetti kiiltokuvansa saamatta mitään tilalle.
Clayman
Albumi ylsi Suomen virallisen listan sijalle 20.
Neiturin kanava
Neiturin, Kerkonkosken, Kiesimän ja Kolun kanavien käyttö- ja kunnossapitotehtävistä vastaa Väyläviraston urakoitsijana NRC Group Finland Oy.
Chennai
Ilmasto
Chennain lämpötila vaihtelee 20 °C:n ja 37 °C:n välillä. Kylmin kuukausi on tammikuu, jolloin keskimääräinen alin lämpötila on 20 °C. Kuumimmat kuukaudet ovat toukokuu ja kesäkuu, jolloin keskimääräinen ylin lämpötila on 37 °C. Sateisimmat kuukaudet ovat lokakuu ja marraskuu, joiden aikana sataa yhteensä noin 640 millimetriä. Kuivimmat kuukaudet ovat helmikuu, maaliskuu ja huhtikuu, joiden aikana sataa yhteensä noin 40 millimetriä. Vuosittainen sadanta on noin 1 310 millimetriä.
Neiturin kanava
Aiheesta muualla
62.75972°N, 26.42028°W
Clayman
Kappaleet
Sävellykset: Björn Gelotte ja Jesper Strömblad, sanoitukset: Anders Fridén
Dan Zimmermann
Daniel Hans Erwin Zimmermann (s. 30. lokakuuta 1966 Nürnberg, Länsi-Saksa) on saksalainen heavy metal -rumpali. Zimmermann vaikuttaa yhtyeissä Gamma Ray ja Freedom Call, joista jälkimmäistä hän oli myös perustamassa. Zimmermann liittyi Gamma Rayhin 1997 Thomas Nackin lähdettyä. Hän toimii molemmissa yhtyeissä aktiivisena jäsenenä ja osallistuu kappaleiden kirjoittamiseen.
Chennai
Urheilu
Kriketti on suosittua Chennaissa kuten muuallakin Intiassa. Kaupungin oma joukkue Chennai Super Kings kilpailee Indian Premier Leaguessa. Chennai Superstars pelasi Indian Cricket Leaguessa kunnes turnaus lakkautettiin Indian Premier Leaguen perustamisen myötä. Chennai Open (aiemmin myös nimillä Gold Flake Open ja Tata Open) on vuosittain kaupungissa pelattava miesten tennisturnaus. Turnaus järjestettiin ensimmäisen kerran vuonna 1996. Nykyisin turnaus kuuluu ATP World Tour 250 -sarjaan.
Luulajan teknillinen yliopisto
Yliopistolla on neljä kampusta. Luulajan pääkampuksen lisäksi Kiirunassa sijaitsee avaruustutkimukseen keskittynyt "Avaruuskampus", Skellefteåssa sijaitsee muun muassa puuteknologian ja tietotekniikan koulutusta ja tutkimusta sekä Piitimessä taideaineisiin ja pedagogiikkaan keskittyvää opetusta ja tutkimusta. Näiden lisäksi Filipstadissa sijaitseva kaivosalan koulu on ollut Luulajan teknillisen yliopiston alaisuudessa vuodesta 2012 lähtien.
Historia
Yliopisto perustettiin 1. heinäkuuta 1971 Luulajan korkeakouluna, jolloin konetekniikan linjalla aloitti 50 opiskelijaa. Korkeakoulusta tuli teknillinen yliopisto vuonna 1997.
Park Lane
pienoiskuva|Näkymä Park Lanelle. Park Lane on kaksiajoratainen tie Lontoon City of Westminsterin kaupunkipiirissä. Se alkaa Hyde Park Cornerin kiertoliittymästä läheltä Piccadillyn länsipäätä, seuraa Hyde Parkin itäreunaa pohjoiseen ja päättyy Marble Archiin Oxford Streetin tuntumassa. Park Lanen itälaidalta alkaa Mayfairin kaupunginosa, jossa tien välittömässä läheisyydessä sijaitsee useita loistohotelleja, esimerkiksi Grosvenor House Hotel, The Dorchester, Hilton ja Four Seasons. Hotellien lisäksi tien varrella on kalliiden automerkkien esittelytiloja.
Historia
pienoiskuva|vasen|200px|Grosvenor House Park Lanella 1800-luvun alussa. Rakennuksen paikalla on nykyään Grosvenor House Hotel. Park Lane sai alkunsa Hyde Parkin itäreunaa seuranneesta kulkuväylästä, joka muodostui Henrik VIII:n ympäröityä puiston aidalla 1500-luvulla. Se ei ollut pahaista polkua kummempi ja tunnettiin nimellä Tyburn Lane 1700-luvulle asti. Vaunuliikenteen lisäännyttyä tiellä Kensington Turnpike Trust otti sen hallintaansa vuonna 1741 ja päällysti sen eteläisimmän osuuden kivillä.
Mayfairin väkiluvun kasvaessa Park Lanen itälaidalle alettiin rakentaa aatelisten herraskartanoita. Dorchester House valmistui vuonna 1751; tosin rakennuksesta alettiin käyttää tätä nimeä vasta, kun sen ostanut Joseph Damer sai Dorchesterin jaarlin arvonimen vuonna 1792. Grosvenorit, joista myöhemmin tuli Westminsterin herttuoita, asuivat Park Lanella vuodesta 1806 alkaen.
Hyde Parkista erotettiin vuonna 1962 kaistale, jotta Park Lane saatiin levennettyä kaksiajorataiseksi. Itäisen ajoradan eteläisin osuus reititettiin Apsley Housen itäpuolitse Hyde Park Corneriin. Hyde Parkin alle rakennettiin valtava pysäköintiluola, jonne mahtuu 1 100 autoa. Vuonna 1963 valmistui 28-kerroksinen Hilton, josta tuli Lontoon uusi maamerkki, ja vuonna 1970 Inn on the Park -hotelli (nykyinen Four Seasons).
Simon Templar
Simon Templar tunnetaan nimellä The Saint eli Pyhimys, koska hänen nimikirjaimensa ovat ST, lyhenne englannin kielen sanasta saint, pyhimys. Templar käyttää itsestään joskus myös nimiä Sebastian Tombs, Sullivan Titwillow ja Sugarman Tracle. Pyhimyksen huumori on lajiltaan poikamaista. Hän jättää "rikospaikoilleen" kutsukorttinsa, jossa on tikkumainen pyhimyskehällä varustettu hahmo. Samaa logoa on käytetty näkyvästi sekä kirjasarjassa että 1960-luvun televisiosarjassa.
Kirjoissa puhutaan usein siitä, että Templar aloitti uransa rikollisena ja toimi etenkin murtovarkaana. Tarinoista ilmenee hänen hankkivan mukavaan elämään riittävät tulonsa "jumalattomilta". Usein viitataan hänen keräämäänsä "kymmenykseen", jonka hän ottaa itselleen ennen kuin palauttaa loput rahoista oikealle omistajalle tai antaa pois. Nämä jumalattomat ovat tarinoiden tapahtumahetkellä lahjottuja poliitikkoja, sodan lietsojia ja muita alhaisia olentoja. Yksi Pyhimys-hahmon esikuvista onkin selvästi Robin Hood.
Historiikki
Pyhimyksen synty pohjautuu jo aikaisempiin Charterisin teoksiin. Eräässä vähän tunnetussa Charterisin kirjassa Daredevil on hyvin pyhimysmäinen hahmo, joka seikkailee yhdessä Scotland Yardin tarkastaja Claud Eustace Tealin kanssa. Teal oli Pyhimys-kirjojen vakituinen hahmo. Charteris kirjoitti monet aikaisemmat tarinansa uudelleen niin että vaihtoi päähenkilön Pyhimykseksi.
Claud Eustace Teal yritti toistuvasti saada Pyhimyksen vankilaan, mutta turhaan. Joissakin tarinoissa osaansa alistunut Teal ryhtyy jopa yhteistyöhön Pyhimyksen kanssa. Romuluinen ja vähän yksinkertainen Hoppy Uniatz toimi useasti Templarin apulaisena.
Charteris jätti Pyhimys-romaanien kirjoittamisen 1960-luvun alussa. Vuonna 1964 ilmestynyt Pyhimys Sisiliassa (The Saint in the Sun) oli tieteiskirjailija Harry Harrisonin kirjoittama.
Pyhimys esiintyi ensimmäisen kerran valkokankaalla RKO:n elokuvassa Pyhimys New Yorkissa (The Saint in New York, 1938), joka aloitti yhtiön Pyhimys-sarjan. Pyhimystä näyttelivät Louis Hayward, George Sanders ja Hugh Sinclair. Simon Templar on seikkaillut Suomessakin hyvin suositussa televisiosarjassa, jossa sankarin roolissa oli vuosina 1962–1969 Roger Moore. Val Kilmer näytteli pääosaa Pyhimys-elokuvassa vuonna 1997. Pyhimys oli suosittu hahmo myös radiokuunnelmissa, jossa häntä esitti mm. Vincent Price.
Pyhimyksellä oli myös oma strippi-sarjakuvansa vuodesta 1948. Leslie Charteris kirjoitti aluksi itse sarjakuvaa (hän oli jo aikaisemmin kirjoittanut Agentti X-9 -sarjakuvaa Dashiell Hammettin jälkeen). Sarjakuvaa piirsivät Mike Roy (1948–1951), John Spranger (1951–1959) ja Doug Wildey (1960–1961). Harry Harrison kirjoitti sarjaa Charterisin jälkeen, joka toimitti ja korjasi tekstin. Suomessa sarjakuvaa julkaistiin Seura-lehdessä (n:osta 1/1951). Pyhimys-sarjakuvalehti ilmestyi Suomessa 1970–1984. Lehden Pyhimys oli Roger Mooren näköinen. Piirtäjänä oli usein Martin Salvador.
Seinäjoen suojeluskuntatalo
thumb|Suojeluskuntatalo on Alvar Aallon varhaistyö, rakennettu vuosina 1924–1926. Seinäjoen suojeluskuntatalo on kolmen rakennuksen muodostama kokonaisuus Seinäjoella, Etelä-Pohjanmaalla. Kokonaisuuden suunnittelusta on vastannut suomalainen arkkitehti Alvar Aalto, ja se oli hänen ensimmäinen julkinen työnsä. Kokonaisuus henkii 1920-luvun klassisismi. Se rakennettiin vuosina 1924–1926. Nykyisin suojeluskuntatalossa toimii Suojeluskunta- ja Lotta Svärd -museo. Suojeluskuntatalon sisäpihalle pystytettiin 1988 professori Pentti Papinahon veistämä Suojeluskuntalainen-patsas.
Seinäjoen suojeluskuntatalo kuuluu Suomen valtakunnallisesti merkittäviin rakennettuihin kulttuuriympäristöihin.
Xavi Rabaseda
Xavier ”Xavi” Rabaseda Bertrán (s. 24. helmikuuta 1989 Ripoll) on espanjalainen koripalloilija. Hän on saavuttanut urallaan useita mestaruuksia, muun muassa Mestarien liigan mestaruuden vuosina 2020 ja 2021 ja Espanjan maajoukkueessa maailmanmestaruuden Kiinassa 2019.
Elämä ja ura
Espanjan miesten maajoukkueessa Rabaseda voitti maailmanmestaruuden Kiinassa 2019. Hän saavutti arvokisamitaleita myös Espanjan nuorisomaajoukkueissa.
Impulssisadetin
alt=|pienoiskuva|Impulssisadettimen pää Impulssisadetin on sadettimen tyyppi, jonka sadetuspää pyörii ympyrää veden suihkuamisen voimalla ja kääntyy kierteitetyn kiinnitysmutterin päällä olevan laakerin avulla. Orton Englehart keksi sen vuonna 1933, ja se tuli nopeasti yleiseen käyttöön. Vaikka impulssisadetin on korvattu monessa tilanteessa vaihdekäyttöisillä pyörivillä sadettimilla, monet sen muunnelmat ovat yhä käytössä.
Kehitys
Alkuperäinen vaakatasossa toimiva impulssisadetin keksittiin vuonna 1933 ja patentoitiin 1935. Keksijänä oli Orton Englehart Kaliforniasta, Glendoran kaupungista. Hän myi keksintönsä myöhemmin Clem and Mary LaFetra -yhtiölle, joka valmisti ja myi sitä Rain Bird -tuotemerkillä.
Ominaisuudet ja toiminta
Joissakin täyden ympyrän pyörivissä impulssisadettimissa on toinen, lyhyen kantaman vastakkainen levitinsuutin (katso kuva), joka kattaa kastelualueen lähimmät osat osittaisten ympyräpäiden nopean "paluukierron" avulla.
Veden virtausta voi ohjata säätämällä virtausta rajoittavien kuristinten asentoa kokonaisesta sadetusalueesta pienempään kattavuuteen. Kuristimet ovat täysin säädettävissä sormilla kääntämällä halutun sadetusalueen valitsemiseksi.